རྒྱུད་ཁོངས་མ་ལག་དེ་དེ་ལྟར་ལེགས་པོ་ཡོད་ཀྱང་།མི་མང་ཆེ་བ་སྐར་ཁུང་ལ་གོམས་འདྲིས་ཤོར་ཡོད་པ་དང་།སྐར་ཁུང་ཀྱི་མཉེན་ཆས་མང་པོ་ཞིག་སྤྱད་ཀྱི་ཡོད་པར་བརྟེན་དོ་སྣང་ཡོང་གི་མེད།མ་ལག་ཧ་གོ་མཁན་ཞིག་ལའང་ཆ་མཚོན་ན་ཚོད་ལྟ་བྱེད་པ་ཙམ་ལས་གཏན་དུ་སྤྱོད་འདོད་སླེབས་ཀྱི་མེད།དེའི་རྒྱུ་མཚན་ནི་རྒྱུད་ཁོངས་མ་ལག་དེ་མི་འདྲ་བ་དང་གསར་པ་ཞིག་གི་ཐོག་གོམས་འདྲིས་བྱེད་དགོས་ཀྱི་ཡོད་དུས།དུས་ཚོད་བསྐྱར་དུ་བཏང་ནས་གསར་པ་སྦྱོང་འདོད་མེད་པའི་དབང་གི་རེད།འགའ་ཞིག་གིས་མ་ལག་དེའི་ཐོག་གོམ་པ་གསར་པ་ཞིག་སྤོ་འདོད་ཡོད་ཀྱང་།མ་ལག་གསར་པ་དེའི་ཐོག་ལས་ཀ་བྱེད་སྐབས་སྐར་ཁུང་ནང་ཡོད་པའི་མཉེན་ཆས་དེ་དག་བེད་སྤྱོད་མེད་པ་དང་།མཉེན་ཆས་གཞན་གསར་དུ་སྦྱོང་དགོས་ཀྱི་ཡོད།ནང་ལས་ཀ་བྱེད་པའི་རིང་དཀའ་ངལ་འདྲ་ཕྲད་པའི་སྐབས་གཡས་གཡོན་ལ་སྐད་ཆ་དྲིས་ས་རགས་ཁག་པོ་ཡོད།གང་ཡིན་ཟེར་ན།རང་གི་གཡས་གཡོན་དུ་ཡོད་མཁན་ཚང་མས་སྐར་ཁུང་ཤེས་པ་ལས་རྒྱུད་ཁོངས་མ་ལག་གསར་པ་དེའི་སྐོར་ཤེས་མཁན་ཉུང་ཉུང་རེད།དེར་བརྟེན་རང་ཉིད་རང་གིས་དང་འདོད་དང་བརྩོན་པ་མེད་ན།ལམ་སང་གོམས་འདྲིས་དང་ཤེས་རྒྱུ་སོགས་ཏོག་ཙམ་འགོར་པོ་ཆགས་སྲིད།གང་ལྟར་རྒྱུད་ཁོངས་མ་ལག་དེ་གཅིག་ཤེས་ན་སྐར་ཁུང་དང་ཀུ་ཤུ་ལས་ཀྱང་དབྱིངས་ཆེ་བ་ཡོད།